PATVIRTINTA

Tauragės „Aušros“ progimnazijos

direktoriaus 2021 m. rugpjūčio 31 d.

įsakymu Nr. 1-58.

SUDERINTA

Tauragės rajono savivaldybės administracijos

Švietimo ir sporto skyriaus vyr. specialistė

2021-08-30

Danguolė Petkienė

# **TAURAGĖS „AUŠROS“ PROGIMNAZIJA**

**PRADINIO IR PAGRINDINIO UGDYMO I DALIES PROGRAMOS UGDYMO PLANAI**

**2021-2022 M. M.**

**I. TIKSLAS**

1. Mokinys - nuolat tobulėjanti asmenybė, siekianti užsibrėžtų tikslų.

**II. UŽDAVINIAI**

2. Tenkinti mokinių mokymo(si) poreikius ir siekti kiekvieno mokinio mokymosi pažangą.

3. Suteikti mokiniams galimybę rodyti iniciatyvą, plėtoti kūrybiškumą, siekti užsibrėžtų tikslų.

4. Plėtoti tiriamąjį kūrybinį bendradarbiavimą.

5. Formuoti nuostatas ir vertybes, stiprinančias jauno žmogaus sveiką gyvenseną.

**III. PRADINIO IR PAGRINDINIO UGDYMO I DALIES PROGRAMOS ORGANIZAVIMAS**

6. Ugdymo plane vartojamos sąvokos:

**Pamoka** – pagrindinė nustatytos trukmės nepertraukiamo mokymosi organizavimo forma.

**Kontrolinis darbas** - Trunka ne mažiau kaip 30 minučių. Darbas, skirtas mokinio žinių, gebėjimų, įgūdžių patikrinimui.

**Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

**Dalyko modulis** - apibrėžta, savarankiška ir kryptinga ugdymo programos dalis.

**Dalyko konsultacija** – ugdymo programos dalis, siekiant aukštesnio lygmens.

**Specialiosios pratybos** - švietimo pagalbos teikimo forma mokiniams, turintiems specialiųjų ugdymosi poreikių.

7. 2021 - 2022 mokslo metų mokyklos pradinio ir pagrindinio ugdymo I dalies programos ugdymo planai sudaryti vadovaujantis 2021 - 022 ir 2022 - 2023 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2021 m. gegužės 3 d. įsakymu Nr. V-688, bei švietimo, mokslo ir sporto ministro 2021 m. gegužės 25 d. įsakymu Nr. V - 876 ir 2021 m. birželio 22 d. įsakymu Nr. V-1175 įsakymų „Dėl švietimo, mokslo ir sporto ministro 2021 m. gegužės 3 d. įsakymo Nr. V – 688 „Dėl 2021 - 2022 ir 2022 - 2023 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ pakeitimo“, pagrindinį ugdymą, neformalųjį vaikų švietimą ir mokyklos veiklą reglamentuojančiais teisės aktais, mokyklos strateginiu planu.

8. Ugdymo procesas prasideda 2021 m. rugsėjo 1 dieną.

9. Mokykla dirba penkias dienas per savaitę.

10. Pamokų laikas :

1. 800 - 845

2. 855 - 940

3. 950 - 1035

4. 1055 - 1140

5. 1200 - 1245

6. 1255 - 1340

7. 1345 - 1430

11. Mokslo metų trukmė: 1 - 4 klasių mokiniams 175 ugdymo dienos, 5 - 8 klasių mokiniams 185 ugdymo dienos.

|  |  |  |
| --- | --- | --- |
| Klasė | Ugdymo proceso pradžia | Ugdymo proceso pabaiga |
| 1 - 4 | 2021-09-01 | 2022-06-09 |
| 5 - 8 | 2021-09-01 | 2022-06-23 |

12. Mokslo metų skirstymas trimestrais:

|  |  |  |  |
| --- | --- | --- | --- |
| Klasė | I trimestras | II trimestras | III trimestras |
| 5 - 8 | 2021-09-01 - 2021-11-30 | 2021-12-01 – 2022-03-18 | 2022-03-21 - 2022-06-23 |

13. Mokslo metų skirstymas pusmečiais:

|  |  |  |
| --- | --- | --- |
| Klasė | I pusmetis | II pusmetis |
| 1 - 4 | 2021-09-01 - 2022-01-21 | 2022-01-24 – 2022-06-09 |
| 5 - 8 | 2021-09-01 - 2022-01-21 | 2022-01-24 – 2022-06-23 |

14. Ugdymo proceso 10 ugdymo dienų organizavimas 1 - 4 klasių mokiniams:

|  |  |  |
| --- | --- | --- |
| Eil. Nr. | Data | Veikla |
| 1. | 2021 m rugsėjo 1 d. | Mokslo ir žinių šventė |
| 2. | 2021 m. gruodžio 23 d. | Susitikime su Kalėdų seneliu |
| 3. | 2022 m. kovo mėn | Žemės diena |
| 4. | 2022 m gegužės mėn | Mamyčių arba šeimos šventė |
| 5 | 2022 m. birželio mėn | Karjeros diena „Šok į tėvų klumpes“ |
| 6. | 2022 m. birželio mėn | Sporto diena |
| 7. | 2022 m. birželio 9 d. | Mokslo metų baigimo šventė |
| 8. | Nuo 2021-09-01 iki 2022-06-09 (3 dienos) | Edukacinės išvykos-ekskursijos. |

15. Ugdymo proceso 13 ugdymo dienų organizavimas 5 - 8 klasių mokiniams:

|  |  |  |
| --- | --- | --- |
| Eil. Nr. | Data | Veikla |
| 1. | 2021 m rugsėjo 1 d. | Mokslo ir žinių šventė |
| 2. | 2021 m. rugsėjo 2 d. | Planuokime kartu 2021-2022 m. m. veiklą |
| 3. | 2021 spalio mėn | Sporto – sveikatos diena |
| 4. | 2021 m lapkričio mėn | Tautų diena. Tautinės mažumos Lietuvoje. |
| 5. | 2021 m gruodžio 1 sav. | Refleksijos diena ( I trimestro rezultatai) |
| 6. | 2021 m. gruodžio 23 d. | Talentai Kalėdų seneliui |
| 7. | 2022 m. kovo 3 sav. | Refleksijos diena( II trimestro rezultatai) |
| 8. | 2022 m. kovo mėn | Gamta skatina išradingumą |
| 9. | 2022 m. birželio mėn | Karjeros diena „Šok į tėvų klumpes“ |
| 10. | 2022 m. birželio 21 d. | Mokinių savanorystės diena „Padėkime vieni kitiems .“ |
| 11. | 2022 m. birželio 22 d. | Pabūkime kartu ir aptarkime ko išmokome 2021-2022 m. m. |
| 12. | 2022 m. birželio 23 d. | Mokslo metų baigimo šventė |
| 13. | Nuo 2021-09-01 iki 2022-06-23 (1 diena) | Edukacinė ekskursija. |

16. Mokiniams skiriamos atostogos:

|  |  |  |  |  |  |
| --- | --- | --- | --- | --- | --- |
| Klasė | Rudens atostogos | Žiemos  (Kalėdų)  Atostogos | Žiemos atostogos | Pavasario (Velykų) | Vasaros atostogos |
| 1 - 4 | 2021-11-03 - 2021-11-05 | 2021-12-27 - 2022-01-07 | 2022-02-14 - 2022-02-18 | 2022-04-19 - 2022-04-22 | 2022-06-10 - 2022-08-31 |
| 5 - 8 | 2021-11-03 - 2021-11-05 | 2021-12-27 - 2022-01-07 | 2022-02-14 - 2022-02-18 | 2022-04-19 - 2022-04-22 | 2022-06-24 - 2022-08-31 |

17. Paskelbus ekstremalią padėtį, karantiną ar esant kitoms ekstremalioms aplinkybėms, keliančioms pavojų mokinių sveikatai ar gyvybei ugdymo procesas gali būti koreguojamas (pakeičiant pamokų trukmę, pradžios ir pabaigos laikus, pamokų aplinkas ir kt), laikinai stabdomas 1-2 dienas arba organizuojamas nuotoliniu mokymo proceso organizavimo būdu, remiantis Tauragės „Aušros“ progimnazijos nuotolinio mokymo tvarkos aprašu. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius (ekstremali temperatūra: minus 20 laipsnių ar žemesnė 1 - 5 klasių mokiniams, minus 25 ar žemesnė 6 - 8 klasių mokiniams arba 30 laipsnių ir aukštesnė 1 - 8 klasių mokiniams, gaisras, potvynis, pūga ir kt).

18. Mokykla vykdydama pagrindinio ugdymo programą 5 - 8 klasėse vadovaujasi Pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl pradinio ir pagrindinio ugdymo bendrųjų programų patvirtinimo“.

19. Mokymosi formos ir mokymosi organizavimas vykdomas pagal Mokymosi formų ir Mokymo organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl mokymosi formų ir Mokymo organizavimo tvarkos aprašo patvirtinimo“.

20. Antrosios užsienio kalbos pradedama mokyti nuo 6 klasės. Tėvai (globėjai) renka antrąją užsienio kalbą: rusų kalbą arba vokiečių kalbą.

21. Dalykų integracija:

21.1. 8 klasėse pirmą pusmetį pamokos skiriamos informacinių technologijų kursui, o antrą pusmetį informacinių technologijų pamokų mokoma integruotai, integravus informacines technologijas į dalyko pamokas, pagal atskirą grafiką;

21.2. į įvairius mokomuosius dalykus integruojama etninės kultūros bendroji programa. Atsakingas - direktoriaus pavaduotojas ugdymui;

21.3. Smurto ir patyčių prevencija, atsižvelgiant į rekomendacijas patvirtintas Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“ integruojama į visus mokomuosius dalykus, klasių valandėles ir neformalųjį švietimą. Atsakingas - socialinis pedagogas;

21.4. Sveikatos ir lytiškumo ugdymo bei rengimo šeimai bendroji programa 5 kl. įgyvendinama dėstant pasirenkamąjį dalyką, o 1 - 4 ir 6 - 8 klasėse įgyvendinama integruojant į mokomuosius dalykus, per neformaliojo švietimo, klasių valandėlių, pažintinių dienų veiklas. Atsakingas - progimnazijos direktoriaus paskirtas asmuo;

21.5. siekiant užtikrinti saugią aplinką mokykloje, 1 - 4 klasių vadovai naudoja LIONS QUEST programos „Laikas kartu“, o 5 - 8 klasių vadovai, mokytojai naudoja ,,Paauglystės kryžkelės” rekomendacijas. Ne rečiau kaip du kartus per mėnesį vyksta valandėles pagal šias programas.

21.6. 1 - 4 klasių vadovai integruoja į ugdomąją veiklą žmogaus saugos bendrąją programą.

22. Mokymosi aplinka:

22.1. aktyvinant mokinių veiklą, naudojami aktyvūs mokymo metodai pamokose bei klasių valandėlėse. Pertraukų metu naudojamos aktyvaus poilsio vietos (teniso stalai, lauko aikštelė). Bent kartą per mėnesį organizuojamos judriosios pertraukos;

22.2. įgyvendinant ugdymo tikslus, tenkinant mokinių mokymo(si) poreikius ir siekiant, kad mokiniai įgytų būtinų kompetencijų, mokytojai savo pamokose naudoja šiuolaikines mokymo(si) technologijas, internetą, kompiuterius;

22.3. siekiant gerinti savo rajono ir krašto pažinimą pasaulio pažinimo, istorijos ir geografijos 1 - 3 pamokas veda netradicinėse aplinkose (muziejuose, įstaigose ir kt.);

22.4. mokytojai organizuoja viešus projektų pristatymus, darbų parodas mokyklos erdvėse;

22.5. 5-8 klasių dalykų mokytojai iki 10 procentų pamokų organizuoja ne pamokų forma (projektine veikla, dalyvavimas akcijose ir t.t.). Dalyko mokytojas tai numato ilgalaikiuose planuose.

23. Mokymosi diferencijavimas:

23.1. dalykų pamokose ar dalyko konsultacijose diferencijavimas taikomas mokiniui individualiai ar mokinių grupei, atsižvelgiant į skirtingus mokinių mokymo(si) poreikius;

23.2. mokytojų metodinės grupės kartą metuose analizuoja kaip ugdymo procese įgyvendinamas diferencijavimas ir priima sprendimus dėl ugdymo diferencijavimo tobulinimo.

24. Valandos skirtos mokinių ugdymo poreikiams tenkinti, skiriamos:

24.1. 5-8 klasių mokiniams:

24.1.1. grupinėms konsultacijoms (siekiantiems aukštesnio lygmens) lietuvių kalbos 6, 7, 8a, 8b klasėse; matematikos 6, 7, 8a, 8b klasėse; anglų kalbos 6, 7, 8a, 8b klasėse;

24.1.2. anglų kalbos pagilintam mokymui 5 klasėje;

24.1.3. informacinių technologijų integruotam mokymui, kai klasėje dirba du mokytojai;

24.1.4. 8a, 8b klasėms integruoto gamtamokslinio ugdymo išbandymui;

24.1.5. pasirenkamajam dalykui „Šeimos ir lytiškumo bei sveikos gyvensenos ugdymas“ 5 klasėje;

24.1.6. 1,5 savaitinių valandų (54 metinių valandų) skiriama mokinių individualioms konsultacijoms;

24.1.7. 2,5 savaitinių valandų (90 metinių valandų) skiriama pagal poreikį mokiniams, turintiems mokymosi sunkumų (iš mokomojo dalyko turint nepatenkinamą įvertinimą ar po ligos) ar grįžusiems iš užsienio mokyti. Konsultacija gali būti suteikiama keletui pamokų.

24.2. 1-4 klasių mokiniams:

24.2.1. 1a, 1b, 2, 3, 4a, 4b klasėse informacinių technologijų įgūdžiams tobulinti.

25. Pasirinktą dalyko modulį arba dalyko konsultacijas moksleivis gali keisti ar atsisakyti per pirmą rugsėjo mėn. savaitę arba antro pusmečio pirmą savaitę, pateikus progimnazijos direktoriui tėvų (globėjų) prašymą.

26. Dorinio ugdymo dalyką tikybą ar etiką mokiniui 1 - 4 klasėse galima keisti kiekvienais mokslo metais, 5 - 8 klasėse rinktis ne mažiau kaip dvejiems mokslo metams (5 - 6 klasėje ir 7 - 8 klasėje)

27. Siekiant išlaikyti progimnazijoje esančius susitarimus:

27.1 nustatomas adaptacinis laikotarpis rugsėjo mėn. 5 klasės mokiniams. Adaptaciniu laikotarpiu mokinių pasiekimai nevertinami pažymiais. Mokytojai taiko individualius mokinių pažinimo metodus siekdami išsiaiškinti mokinių ugdymo(-si) pasiekimus;

27.2. vedamos dvi lietuvių kalbos, anglų kalbos, gamtos ir žmogaus dalykų pamokos pagrečiui;

27.3. skiriamos:

27.3.1 valandos mokiniams konsultuotis su mokytojais (lietuvių kalbos, matematikos) po pamokų;

27.3.2. po 1 savaitinę valandą per mokslo metus 5 klasėje: anglų kalbos pagilintam mokymui; pasirenkamajam dalykui „Šeimos ir lytiškumo, sveikos gyvensenos ugdymui“;

27.4. per savaitę (iš mokomojo dalyko) gali būti skiriama ne daugiau kaip viena pažinimo, iniciatyvumo ir kūrybingumo kompetencijas ugdanti veikla, skirta atlikti ne pamokų metu;

27.5. ne mažiau kaip 30% visų mokomųjų dalykų pamokų organizuojama taikant patyriminį, dialogišką, tyrinėjantį, integruotą mokymą arba vedant pamokas netradicinėse erdvėse;

27.6. mokytojai taiko savivaldaus mokymosi elementus organizuojant ugdymo procesą;

27.7. mokiniams ne mažiau kaip 2 kartus per mokslo metus organizuojamos refleksijos dienos.

28. 1-8 klasių mokiniai, kurie mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto ir kitas) ar yra jas baigę gali būti, Mokytojų tarybos sprendimu, atleidžiami atitinkamai nuo dailės, muzikos, šokio ar fizinio ugdymo pamokų jei šios pamokos yra pirmos ar paskutinės 1-4 klasių mokiniams, progimnazijos direktoriaus patvirtintuose pamokų tvarkaraščiuose ir dalyko mokytojas patvirtina, jog neformaliojo vaikų švietimo programa dera su bendrųjų programų turiniu. Mokiniai, norintys nelankyti dailės, muzikos, šokio ar fizinio ugdymo pamokų, privalo:

28.1. iki 2021 m. rugsėjo 23 d. progimnazijos direktoriui pateikti tėvų (globėjų) prašymą dėl atleidimo nuo atitinkamų pamokų (ar jų dalies) ir pažymą, kad lanko Tauragės meno mokyklos dailės, muzikos klasę, ar Tauragės sporto centą;

28.2. kas trimestrą (pusmetį) dalykų, nuo kurių yra atleisti, mokytojui pristatyti pažymą arba pateikti kitą galiojantį dokumentą apie gautus įvertinimus Tauragės meno mokyklos dailės, muzikos klasėje, ar Tauragės sporto centre. Šių įvertinimų vidurkis užskaitomas kaip trimestro įvertinimas, pradiniame ugdyme įvertinimų vidurkis konvertuojamas į lygius (1, 2, 3-nepatenkinamas lygis, 4, 5-patenkinamas, 6, 7, 8-pagrindinis, 9, 10-aukštesnysis );

28.3. laikyti atitinkamo dalyko įskaitą, kurią organizuoja atitinkamo dalyko mokytojas, jei nepristatyta pažyma apie gautus įvertinimus kitoje ugdymo įstaigoje. Įskaitos įvertinimas užskaitomas kaip trimestro (pusmečio) įvertinimas;

28.4. lankyti atitinkamo dalyko pamokas jei mokinys nebelanko neformaliojo vaikų švietimo programų užsiėmimų.

28.5. 5-8 klasių mokiniai, atleisti nuo dailės, muzikos ar fizinio ugdymo pamokų, kai jos nėra pirmos ar paskutinės, gali individualiai mokytis mokyklos skaitykloje. Už 1-8 klasių mokinių, atleistų nuo pamokų, kai jos pirmos ar paskutinės, saugumą atsako mokinių tėvai.Klasių vadovai informuoja tėvus.

29. Mokiniai, dėl sveikatos sutrikimų, atleisti nuo fizinio ugdymo pamokų dalyvauja pamokoje. Jie pamokos metu padeda mokytojui arba jiems suteikiama galimybė žaisti šachmatais, šaškėmis bei kitais stalo žaidimais. Kai šios pamokos yra pirmos ar paskutinės, mokinys gali nedalyvauti pamokoje. Už mokinių saugumą atsako tėvai. Tėvai raštiškai apie tai informuoja fizinio ugdymo mokytoją.

30. Specialiosios medicininės fizinio pajėgumo grupės mokiniams sudaromos fizinio aktyvumo pasirinkimo galimybės:

30.1. mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į jų savijautą;

30.2. parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą.

31. 5 - 8 klasių mokiniams privaloma ne mažiau kaip 10 val. socialinės pilietinės veiklos per mokslo metus. Iš jų iki 3-jų val. skiriama veiklai „Pagalba klasės draugui“.

32. Socialinė – pilietinė veikla organizuojama vadovaujantis Socialinės – pilietinės veiklos organizavimo tvarkos aprašu, patvirtintu progimnazijos direktoriaus 2018 m. vasario 12 d. įsakymu Nr. 1-15 „ Dėl socialinės – pilietinės veiklos organizavimo tvarkos aprašo tvirtinimo“.

33. Socialinę – pilietinę veiklą 5 - 8 klasių mokiniai atlieka iki 2022 m. birželio 23 d.

34. Mokinių pažangos ir pasiekimų vertinimas:

34.1. vertinant mokinių pažangą ir pasiekimus vadovaujamasi: Pradinių klasių mokinių pasiekimų ir pažangos vertinimo tvarkos aprašu patvirtintu progimnazijos direktoriaus 2018 m. spalio 9 d. įsakymu Nr. 1-103, Pagrindinio ugdymo mokinių pasiekimų ir pažangos vertinimo tvarka, patvirtinta progimnazijos direktoriaus 2018 m. balandžio 16 d. įsakymu Nr. 1-43 .

34.2. vertinimai rašomi į elektroninį dienyną, vadovaujantis Elektroninio dienyno tvarkymo nuostatais, patvirtintais progimnazijos direktoriaus 2017 m. gruodžio 28 d. įsakymu Nr. 1-122;

34.3. dalyko mokytojas supažindina mokinius ir jų tėvus su mokinių pažangos ir pasiekimų vertinimo tvarka per rugsėjo mėn.;

34.4. vertinant mokinių pasiekimus, taikomi formuojamojo vertinimo metodai ir būdai;

34.5. per visų dalykų pamokas vertinant mokinio pasiekimus, teikti grįžtamąją informaciją ir apie kalbos mokėjimą, nurodyti privalumus ir taisytinus bei tobulintinus dalykus;

34.6. mokinių pasiekimai, gauti dalyvaujant Nacionaliniame mokinių pasiekimų patikrinime, aptariami su mokiniais ir jų tėvais. Įvertinimai neįskaičiuojami į ugdymo laikotarpių įvertinimą;

34.7. mokinio asmeninė pažanga stebima pagal Mokinio asmenines pažangos stebėjimo fiksavimo ir pagalbos mokiniui tvarkos aprašą, patvirtintą progimnazijos direktoriaus 2018 m. balandžio 16 d. įsakymu Nr. 1-44.

35. Mokinių tėvų (globėjų) informavimas ir švietimas vyksta pagal mokinių tėvų (globėjų) informavimo ir švietimo tvarką, patvirtintą progimnazijos direktoriaus 2017 m. gruodžio 22 d. įsakymu Nr. 1-118.

36. Mokinių skatinimas ir drausminimas vyksta vadovaujantis Mokinio elgesio taisyklėmis, patvirtintomis progimnazijos direktoriaus 2018 m. vasario 12 d. įsakymu Nr.1-16.

37. Mokiniams namų darbai atostogoms neužduodami.

38. Kontrolinių darbų atlikimo laiką 5 - 8 klasėse derina klasėje dirbantys mokytojai elektroninio dienyno pagalba:

38.1. mokiniams per dieną gali būti skiriamas ne daugiau kaip vienas kontrolinis darbas, apie kurį mokiniai informuojami ne vėliau kaip prieš savaitę;

38.2. mokiniui neatsiskaičius ir nepademonstravus pasiekimų, numatytų Pagrindinio ugdymo bendrosiose programose, jo pasiekimai prilyginami žemiausiam 10 balų sistemos įvertinimui „labai blogai“;

38.3. mokiniui neatsiskaičius ir nepademonstravus pasiekimų, numatytų Pagrindinio ugdymo bendrosiose programose, dėl svarbių priežasčių (pav. dėl ligos) ugdymo laikotarpio pabaigoje fiksuojamas įrašas „atleista“. Mokymosi pagalba suteikiama jam sugrįžus.

39. Pažintinė, kultūrinė, meninė, kūrybinė veikla mokykloje vyksta:

39.1. ekskursijų, klasių valandėlių metu;

39.2. vedant netradicines pamokas, organizuojant projektus;

39.3. renginių, neformaliojo švietimo veiklų metu.

40. Klasės dalijamos į grupes šių dalykų pamokoms:

40.1. dorinio ugdymo (tikybos ir etikos), jei tos pačios klasės mokiniai pasirinkę tikybą ir etiką. 5-24 narių grupės gali būti sudarytos iš paralelių arba gretimų klasių mokinių, išlaikant tęstinumą ir nesant paralelės klasės.

40.2. užsienio kalbų skirtingoms kalboms mokyti, vienai kalbai mokyti, jeigu 1 - 4 klasėje mokosi ne mažiau kaip 20, o 5 - 8 klasėse ne mažiau kaip 21 mokinys. Norint išlaikyti mokinio antrosios užsienio kalbos mokymosi tęstinumą, gali būti sudarytos ne mažiau 4 mokinių laikinosios grupės iš paralelių ar kitų dviejų klasių mokinių;

40.3. informacinių technologijų, jeigu klasėje mokosi daugiau kaip 15 mokinių;

40.4. technologijų 5 - 8 klasėse sudaromos paralelių klasių grupės, jeigu klasėje mokosi daugiau kaip 16 mokinių.

41. Dalijant klases į grupes, atsižvelgiama į mokyklai skiriamas mokymo lėšas.

42. Laikinoji grupė, išskyrus dorinį ugdymą ir vokiečių kalbą, sudaroma iš ne mažiau kaip 12 mokinių. Mokinių skaičius laikinojoje grupėje negali būti didesnis nei 24 mokiniai 1 - 4 klasėse ir 30 mokinių 5 - 8 klasėse.

43. Išskirtinais atvejais, kai laikinoji grupė sudaroma mokiniams, turintiems mokymosi sunkumų (iš mokomojo dalyko turint nepatenkinamą įvertinimą ar po ligos) ar grįžusiems iš užsienio mokyti ir sudaroma keletui pamokų, ji gali būti sudaryta iš mažesnio mokinių skaičiaus. Ši pamoka nėra įskaičiuojama į mokinio mokymosi krūvį.

44. Neformalusis vaikų švietimas įgyvendinamas pagal Neformaliojo vaikų švietimo koncepciją patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl Neformaliojo vaikų švietimo koncepcijos patvirtinimo“:

44.1. neformaliojo švietimo grupės mokinių skaičius ne mažesnis kaip 12 mokinių. Jos sudaromos iš tos pačios klasės, paralelių ar gretimų klasių mokinių;

44.2. neformaliojo švietimo veiklos laikas įrašomas į neformaliojo švietimo tvarkaraštį;

44.3. neformaliojo vaikų švietimo veikla, skirta mokinių asmeninėms, socialinėms, edukacinėms, profesinėms kompetencijoms ugdyti.

45. Istorijos kurso 5 - 6 klasėse dėstymo eiliškumas: 5-oje klasėje - Lietuvos istorija, o 6-oje klasėje - Pasaulio istorija.

46. Ugdymas karjerai:

46.1. mokykla organizuodama ugdymą karjerai, vadovaujasi Profesinio orientavimo vykdymo tvarkos aprašu, patvirtintu Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro 2012 m. birželio 4 d. įsakymu Nr. V-1090/A1-314 „Dėl profesinio orientavimo vykdymo tvarkos aprašo patvirtinimo“;

46.2. klasių vadovai arba darbuotojas, atsakingas už karjeros organizavimą progimnazijoje, organizuoja susitikimus su įvairių profesijų žmonėmis, išvykas į įmones, organizacijas, mokymo įstaigas, veda integruotas pamokas;

47. Ugdymo turinio dokumentacija (pritarimas, suderinimas ir tvirtinimas vyksta naudojant elektronines sistemas):

|  |  |  |  |
| --- | --- | --- | --- |
| Programos, ilgalaikiai planai | Rengia | Pritaria | Tvirtina arba suderina |
| Dalykų ilgalaikiai planai | Dalykų mokytojai | Mokyklos metodinės grupės: kalbų ir menų, gamtos ir socialinių mokslų, pradinio, priešmokyklinio ugdymo mokytojų metodinės grupės. | Suderina kuruojantis vadovas |
| Dalykų modulių, konsultacijų planai | Dalykų mokytojai | Mokyklos metodinės grupės: kalbų ir menų, gamtos ir socialinių mokslų, pradinio, priešmokyklinio ugdymo mokytojų metodinės grupės. | Suderina kuruojantis vadovas |
| Pasirenkamosios programos | Dalykų mokytojai | Mokyklos metodinės grupės: kalbų ir menų, gamtos ir socialinių mokslų, pradinio, priešmokyklinio ugdymo mokytojų metodinės grupės. | Tvirtina progimnazijos direktorius |
| Individualizuotos programos specialiųjų poreikių mokiniams | Dalyko mokytojas, padedant specialiajam pedagogui, logopedui. | Vaiko gerovės komisija | Suderina Vaiko gerovės komisijos pirmininkas |
| Neformaliojo švietimo programos | Būrelių vadovai | Mokyklos metodinės grupės: kalbų ir menų, gamtos ir socialinių mokslų, pradinio, priešmokyklinio ugdymo mokytojų metodinės grupės. | Tvirtina progimnazijos direktorius |
| Klasių vadovų planai | Klasių vadovai |  | Suderina progimnazijos direktoriaus pavaduotojas ugdymui |

48. Dalykų ilgalaikiai planai, neformaliojo švietimo programos, klasių vadovų planai rengiami vieneriems mokslo metams arba pusmečiui.

49. Dalykų ilgalaikiai planai, dalykų modulių, dalykų konsultacijų (išskyrus trumpalaikių) ir pasirenkamųjų dalykų planai parengiami iki 2021 m. rugpjūčio 31 d., naudojant formas priimtas 2014 m. birželio 18 d. mokytojų tarybos posėdyje, protokolas Nr. 6-8.

50. Neformaliojo švietimo programos parengiamos iki 2021 m. rugsėjo 13 d., vadovaujantis neformaliojo ugdymo tvarka patvirtinta direktoriaus 2013 m. rugpjūčio 30 d. įsakymu Nr. 1-58.

51. Klasių vadovų planai parengiami iki 2021 m. rugsėjo 11 d., naudojant formas priimtas 2014 m. birželio 18 d. mokytojų tarybos posėdyje, protokolas Nr. 6-8.

52. Pradinio ugdymo programai įgyvendinti skiriamų valandų skaičius, kai ugdymo valandos trukmė 1 klasėse - 35 min, 2 - 4 klasėse - 45 min.:

1 4 klasių ugdymo planas

|  |  |  |  |  |  |  |
| --- | --- | --- | --- | --- | --- | --- |
| Dalyko pavadinimas | Klasė | | | | | |
| **1a** | **1b** | **2** | **3** | **4a** | **4b** |
| Dorinis ugdymas (tikyba arba etika) | 1 | 1 | 1 | 1 | 1 | 1 |
| Lietuvių kalba | 8 | 8 | 7 | 7 | 7 | 7 |
| Užsienio kalba (anglų) | - | - | 2 | 2 | 2 | 2 |
| Matematika | 4 | 4 | 5 | 4 | 5 | 5 |
| Pasaulio pažinimas | 2 | 2 | 2 | 2 | 2 | 2 |
| Meninis ugdymas (dailė ir technologijos) | 2 | 2 | 2 | 2 | 2 | 2 |
| Meninis ugdymas (muzika) | 2 | 2 | 2 | 2 | 2 | 2 |
| Meninis ugdymas (šokis) | 1 | 1 | 1 | 1 | 1 | 1 |
| Fizinis ugdymas | 3 | 3 | 3 | 3 | 3 | 3 |
| Informacinės technologijos | 1 | 1 | 1/1 | 1/1 | 1 | 1 |
| Iš viso pamokų | 24 | 24 | 26 | 25 | 26 | 26 |

53. Pagrindinio ugdymo programai įgyvendinti skiriamų valandų skaičius:

5-6 klasių ugdymo planas

|  |  |  |
| --- | --- | --- |
| Dalyko pavadinimas | Klasė | |
| **5** | **6** |
| Dorinis ugdymas (tikyba arba etika) | 1 | 1 |
| **Kalbos:** |  |  |
| Lietuvių kalba | 5 | 5 |
| Anglų kalba (1-oji)(\* pagilintas mokymas) | 3+1\* | 3 |
| Rusų kalba (2-oji) |  | 2 |
| Vokiečių kalba (nepasirinkusiems rusų k) |  | 2 |
| **Matematika** | 4 | 4 |
| **Gamtamokslinis ugdymas:** |  |  |
| Gamta ir žmogus | 2 | 2 |
| **Informacinės technologijos** | 1 | 1 |
| Socialinis ugdymas: |  |  |
| Istorija | 2 | 2 |
| Geografija |  | 2 |
| **Meninis ir technologinis ugdymas:** |  |  |
| Dailė | 1 | 1 |
| Muzika | 1 | 1 |
| Technologijos | 2 | 2 |
| Fizinis ugdymas | 3 | 3 |
| Žmogaus sauga | 1 | 1/0 |
| **Dalykų konsultacijos** |  |  |
| Lietuvių kalbos |  | 0/1 |
| Anglų kalbos |  | 1/0 |
| Matematikos |  | 0/1 |
| Gamtos ir žmogaus |  | 1/0 |
| **Pasirenkamieji dalykai** |  |  |
| **Šeimos ir lytiškumo, sveikos gyvensenos ugdymas** | 1 |  |
| **Iš viso pamokų:** | **28** | **32/31** |

7 - 8 klasių ugdymo planas

|  |  |  |  |
| --- | --- | --- | --- |
| Dalyko pavadinimas | Klasė | | |
| **7** | **8a** | **8b** |
| Dorinis ugdymas (tikyba arba etika) | 1 | 1 | 1 |
| **Kalbos:** |  |  |  |
| Lietuvių kalba | 5 | 5 | 5 |
| Anglų kalba (1-oji) | 3 | 3 | 3 |
| Rusų kalba (2-oji) | 2 | 2 | 2 |
| Vokiečių kalba ( nepasirinkusiems rusų k) | 2 | 2 |  |
| **Matematika** | 4 | 4 | 4 |
| **Gamtamokslinis ugdymas:** |  |  |  |
| Gamtos mokslai |  | 5 | 5 |
| Biologija | 2 |  |  |
| Fizika | 1 |  |  |
| **Informacinės technologijos** | 1 | 1/0 | 1/0 |
| **Socialinis ugdymas**: |  |  |  |
| Istorija | 2 | 2 | 2 |
| Geografija | 2 | 2 | 2 |
| **Meninis ir technologinis ugdymas:** |  |  |  |
| Dailė | 1 | 1 | 1 |
| Muzika | 1 | 1 | 1 |
| Technologijos | 2 | 2 | 1 |
| Fizinis ugdymas | 3 | 3 | 3 |
| Žmogaus sauga |  | 1/0 | 1/0 |
| **Dalykų konsultacijos** |  |  |  |
| Lietuvių kalbos | 0,5 | 0/1 | 0/1 |
| Matematikos | 0,5 | 0/1 | 0/1 |
| Anglų kalbos | 0,5 | 0,5 | 0,5 |
| Gamtos mokslų |  | 0,5 | 0,5 |
| **Iš viso pamokų:** | **31,5** | **33** | **33** |

Pastaba:

0/1 – pirmas skaičius (0) – pirmojo pusmečio pamokų skaičius, antras skaičius (1) – antrojo pusmečio pamokų skaičius. 0,5 pamoka vyksta visus metus kas antrą savaitę.

**IV. PRADINIO IR PAGRINDINIO UGDYMO I DALIES PROGRAMOS SPECIALIŲJŲ POREIKIŲ MOKINIŲ UGDYMO ORGANIZAVIMAS**

54. Mokinių, turinčių specialiųjų ugdymosi poreikių, ugdymą mokykla organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

55. Mokiniai, turintys specialiųjų ugdymosi poreikių, ugdosi mokykloje kartu su kitais mokiniais, suteikiant specialiojo pedagogo pagalbą 1-2 kartus per savaitę, mokant lietuvių kalbos ir matematikos, konsultuojant socialiniais klausimais. Visa tai surašoma į mokinio pagalbos planą.

56. Mokiniai mokykloje ugdomi pagal pritaikytas ir individualizuotas ugdymo programas.

57. Mokiniui, besimokančiam pagal bendrojo ugdymo pritaikytą programą ir turinčiam specialiųjų ugdymosi poreikių, ugdymo programas pritaiko dalyko mokytojas, atsižvelgdamas į mokinio gebėjimus ir galias, bei vaiko gerovės komisijos ir/ar pedagoginės psichologinės tarnybos rekomendacijas.

58. Ugdymo programos pritaikymas fiksuojamas ilgalaikių teminių planų grafoje „Ugdymosi programos pritaikymas mokiniams, turintiems specialiųjų ugdymosi poreikių“.

59. Pagrindinio ugdymo individualizuotą programą mokiniui rengia dalyko mokytojas, pagal formas patvirtintas Mokytojų tarybos posėdyje 2014 m birželio 18 d. protokolas Nr. 6-8, atsižvelgdamas į mokinio galias ir gebėjimus, vadovaudamasis vaiko gerovės komisijos ir/ar pedagoginės psichologinės tarnybos rekomendacijomis.

60. Po kiekvieno trimestro aptariami mokinių, besimokančių pagal pritaikytą ar individualizuotą ugdymo programą, pasiekimai. Ugdymosi pasiekimų aprašą, forma patvirtinta mokytojų tarybos posėdyje 2014 m. birželio 18 d. posėdyje protokolo Nr. 6-8, mokytojas pildo mokslo metų pabaigoje

61. Mokykloje teikiama švietimo pagalba ir jos teikimo tvarka fiksuojama vaiko gerovės komisijos posėdžiuose du kartus per mokslo metus: mokslo metų pradžioje ir prasidėjus antrajam pusmečiui.

62. Specialiųjų pratybų tvarkaraštį sudaro mokyklos specialusis pedagogas ir derina su mokyklos vadovu du kartus per mokslo metus: mokslo metų pradžioje ir prasidėjus antrajam pusmečiui.

63. Mokykla užtikrina mokinių, turinčių specialiųjų ugdymosi poreikių, ugdymo nuoseklumą ir tęstinumą.

64. Sudarant mokinių, turinčių specialiųjų ugdymosi poreikių, individualųjį planą:

64.1. mokiniui išlaikomas Bendruosiuose ugdymo planuose nurodytas minimalus pamokų skaičius, koreguojant iki 20% pradinio ir iki 30% pagrindinio ugdymo dalykų programoms skiriamų pamokų skaičiaus;

64.2. nežymų intelekto sutrikimą turintiems ir besimokantiems pagal individualizuotą ugdymo programą mokiniams mokykla gali iki 10% mažinti minimalųjį privalomų pamokų skaičių, didindama neformaliojo ugdymo ar socialiniai veiklai skirtų valandų skaičių;

64.3. vidutinių mokymosi sunkumų turintiems mokiniams mokytojas gali trumpinti pamokų trukmę 5 minutėmis, šį laiką skiriant mokinio ugdomajai veiklai keisti ar sveikatą tausojančioms pertraukoms organizuoti;

64.4. formuoti nuolatines arba laikinas grupes, pogrupius iš tos pačios ar skirtingų klasių mokinių.

65. Vaiko gerovės komisijos ar pedagoginės psichologinės tarnybos siūlymu, tėvų (globėjų) pritarimu ir įforminamu progimnazijos direktoriaus įsakymu, mokinys:

65.1. dėl klausos sutrikimo, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo sutrikimų, intelekto (taip pat ir nepatikslintą intelekto sutrikimą), judesio ir padėties sutrikimų, kochlearinių implantų, dėl bendrųjų mokymosi sutrikimų, taip pat turintis mokymosi sunkumų dėl nepalankios aplinkos, gali vėliau pradėti mokytis pirmosios užsienio kalbos, mokytis tik vienos užsienio kalbos arba pradėti vėliau mokytis antrosios užsienio kalbos;

65.2. dėl kompleksinių negalių ir (ar) kompleksinių sutrikimų, į kurių sudėtį įeina klausos sutrikimai (išskyrus nežymų klausos sutrikimą), gali nesimokyti užsienio kalbų. Užsienio kalbų pamokų laikas gali būti skiriamas lietuvių kalbai mokyti;

65.3. dėl klausos sutrikimo (išskyrus nežymų), gali nesimokyti muzikos;

65.4. dėl judesio ir padėties bei neurologinių sutrikimų (išskyrus lengvus), gali nesimokyti technologijų.

66. Mokinio, kuris mokosi pagal bendrojo ugdymo dalykų pritaikytą programą, mokymosi pažanga ir pasiekimai ugdymo procese vertinami pagal bendrosiose programose numatytus pasiekimus, vertinimo kriterijai aptariami su mokiniu, jo tėvais (globėjais), švietimo pagalbą teikiančiais specialistais, susitariama, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.)

67. Mokinio, kuris mokosi pagal pradinio ir pagrindinio ugdymo I dalies individualizuotą programą mokymosi pažanga ir pasiekimai vertinami pagal mokykloje priimtus sprendimus, atsižvelgiant į mokinio galias, vertinimo suvokimą tėvų pageidavimus (įskaityta, neįskaityta, padarė pažangą, aprašai ar kt.).

68. Mokiniui, kuris mokosi pagal pradinio ugdymo individualizuotą programą, ugdymo planas sudaromas vadovaujantis bendrųjų ugdymo planų 75 punktu, pagal pagrindinio - 109 punktu (koreguojant iki 40% valandų) arba, iškilus sunkumams ar neaitinkant mokinio galių, organizuojamas pagal veiklos sritis, nurodytas bendrųjų ugdymo planų 6 priede.

69. Specialioji pedagoginė pagalba teikiama vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl specialiosios pedagoginės pagalbos teikimo tvarkos aprašo patvirtinimo“, ugdymo proceso metu ar pasibaigus ugdymo procesui. Specialiųjų pratybų forma: individualiai, mažomis grupelėmis (2–4 mokiniai), grupėmis (5–8 mokiniai).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Tauragės „Aušros“ progimnazijos

tarybos posėdžio 2021 m. rugpjūčio 26 d. protokolas Nr. 5-4

Tauragės rajono savivaldybės administracijos

Švietimo ir sporto skyriaus vyr. specialistė

Danguolė Petkienė 2021 m. rugpjūčio 30 d.